b'\n_START_ARTICLE_\nAnton Bajt\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo (1920-1925) in italijansko klasi\xc4\x8dno gimnazijo (1925-1932) je obiskoval v rojstnem kraju, bogoslovje pa \xc5\xa1tudiral v Gorici in bil 26. januarja 1936 posve\xc4\x8den. Kaplanoval je v \xc4\x8cervinjanu (ital. Cervignano) v Furlaniji, nato pa v \xc5\xa0marju v Vipavski dolini, kjer je bil od 8. aprila 1938 name\xc5\xa1\xc4\x8den za duhovnika. Po koncu vojne je bil eden od ustanoviteljev Cirilmetodijskega dru\xc5\xa1tva in njegov predsednik. Leta 1955 je nastopil slu\xc5\xbebo v Narodni in univerzitetni knji\xc5\xbenici v Ljubljani, kjer je 1964 postal vodja centralnih katalogov. Udejstvoval se je tudi kot publicist in zgodovinar. Pisal je o tr\xc5\xbea\xc5\xa1kem vpra\xc5\xa1anju ter imel veliko referatov in predavanj. S strokovnimi sestavki je sodeloval tudi v knji\xc5\xbeni\xc4\x8dni reviji Knji\xc5\xbenica._NEWLINE_Od junija 1942 je sodeloval z narodnoosvobodilnim bojem, po kapitulaciji Italije je postal \xc4\x8dlan narodnoosvobodilnega sveta za Primorsko Slovenijo in referent za verske zadeve. Udele\xc5\xbeil se je velikega zborovanja 30. junija 1944 v Branici in blagoslovil vojno zastavo Bazovi\xc5\xa1ke brigade 6. septembra 1944 ob razvitju v Mlakah pri \xc5\xa0tanjelu. Bil je odposlanec slovenskega naroda na ko\xc4\x8devskem zboru in republi\xc5\xa1ki poslanec Skup\xc5\xa1\xc4\x8dine Slovenije za volilni okraj Ajdov\xc5\xa1\xc4\x8dina v mandatni dobi 1950-1954.'